钦定古今图书集成/历象汇编/岁功典/第008卷 > 《河南府试十二月乐词》〈并闰月〉李贺
## 钦定古今图书集成/历象汇编/岁功典/第008卷 > 《河南府试十二月乐词》〈并闰月〉李贺

正月

《上楼迎春》新春归，暗黄著柳宫漏迟。薄薄淡霭弄野
姿，寒绿幽风生短丝。锦床晓卧玉肌冷，露脸未开对
朝暝。官街柳带不堪折，早晚菖蒲胜绾结。

二月

二月饮酒采桑津。宜男草生兰笑人，蒲如交剑风如
薰。劳劳胡燕怨酣春，薇帐逗烟生绿尘。金翘峨髻愁
暮云，沓飒起舞真珠裙。津头送别唱流水，酒客背寒
南山死。

三月

东方风来满眼春，花城柳暗愁杀人。复宫深殿竹风
起，新翠舞衿净如水。光风转蕙百馀里，暖雾驱云扑
天地。军装宫妓扫蛾浅，摇摇锦旗夹城暖。曲水漂香
去不归，梨花落尽成秋苑。

四月

《晓凉》暮凉树如盖，千山浓绿生云外。依微香雨青氛
氲，腻叶蟠花照曲门。金塘闲水摇碧漪。老景沉重，无
惊飞，堕红残萼暗参差。

五月

雕玉押帘额：〈一作上〉轻縠笼虚门，井汲铅华水。扇织鸳
鸯纹，回雪舞凉殿，甘露洗空绿。罗袖从徊翔，香汗沾
宝粟。

六月

裁生罗，伐湘竹。帔拂疏霜箪秋玉。炎炎红镜东方开，
晕如车轮上裴回。啾啾赤帝骑龙来。

七月

“星依云渚冷，露滴盘中圆。”好花生木末，衰蕙愁空园。
夜天如玉砌，池叶极青钱。仅厌舞衫薄，稍知花簟寒。
晓风何拂拂，北斗光阑干。

八月

《孀》。〈一作宫〉《妾怨》夜长独客，梦归家傍檐虫缉。〈一作织〉《丝向
壁灯垂花》，帘外月光吐，帘内树影斜。悠悠飞露姿，点
缀池中荷。

九月

离宫散萤天似水，竹黄池冷芙蓉死。月缀金铺光脉
脉，凉苑虚庭空澹白。露花飞飞风草草，翠锦斓斑满
层道。鸡人罢唱晓珑璁，鸦啼金井下疏桐。

十月

玉壶银箭稍难倾，釭花夜笑凝幽明。碎霜斜舞上罗
幕，烛龙两行照飞阁。珠帷怨卧不成眠，金凤刺衣著
体寒，长眉对月𩰚弯环。

十一月

宫城团回凛严光，白天碎碎堕琼芳。挝锺高饮千日
酒，却天凝寒作君寿。御沟泉合如环素，火井温泉在
何处？

十二月

日脚淡光红洒洒，薄霜不销桂枝下。依稀和气排冬
严，已就《长日》辞长夜。

闰月

《帝重光》，年重时。七十二候迥环推。天官玉琯灰剩飞。
今岁何长来岁迟。王母移桃献天子。羲氏和氏迂龙
辔。